**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2010 M. RUGSĖJO 30 D. SPRENDIMO NR. T2-281 "DĖL ŠVIETIMO ĮSTAIGŲ, KURIŲ DIREKTORIAMS NUSTATOMI TARNYBINIŲ ATLYGINIMŲ PRIEDAI IR JŲ DYDŽIAI, SĄRAŠO patvirtinimo„ pripažinimo netekusiu galios“ PROJEKTO**

1. **Sprendimo projekto esmė, tikslai ir uždaviniai.**

Šiuo tarybos sprendimo projektu siekiama panaikinti Klaipėdos miesto savivaldybės tarybos 2010 m. rugsėjo 30 d. sprendimą Nr. T2-281 „Dėl švietimo įstaigų, kurių direktoriams nustatomi tarnybinių atlyginimų priedai ir jų dydžiai, sąrašo patvirtinimo“ ir jo pakeitimą (2012 m. gegužės 24 d. sprendimas Nr. T2-140), atsižvelgiant į Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 patvirtintą naujos redakcijos Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašą (toliau – Aprašas).

**Projekto rengimo priežastys:**

Sprendimo projektas parengtas, atsižvelgiant į Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 patvirtintą naujos redakcijos Aprašą. Aprašo 14, 25, 63, 65 ir 66 punktuose yra nustatyti atvejai, kuomet įstaigų vadovams didinami arba gali būti didinami tarnybinių atlyginimų (tarifinių atlygių) koeficientai. Iki Aprašo naujos redakcijos įsigaliojimo švietimo įstaigų vadovams buvo mokami procentiniai priedai pagal minėto dokumento 14, 25, 63, 65 ir 66 punktuose nustatytus atvejus.

1. **Kokių rezultatų laukiama.**

Bus užtikrinamas teisingas švietimo įstaigų vadovų tarnybinių atlyginimų koeficientų nustatymas ir šių koeficientų padindimas pagal Aprašo nuostatas.

1. **Sprendimo projekto rengimo metu gauti specialistų vertinimai.**

Specialistų vertinimų negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Skaičiavimai sprendimui parengti nereikalingi.

**6. Lėšų poreikis sprendimo įgyvendinimui.**

Sprendimo įgyvendinimui papildomų lėšų nereikės.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – suderintos Lietuvos Respublikos Vyriausybės nutarimo Nr. 511 nuostatos (4 punkto), kad priedai gali būti mokami tik už praėjusių metų veiklos rezultatus, su Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 patvirtinto Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo nuostatomis.

Neigiamos pasekmių nenumatoma.

**PRIDEDAMA.**

1. Teisės aktų, nurodytų sprendimo projekto įžangoje, išrašas, 5 lapai.
2. Klaipėdos miesto savivaldybės tarybos 2010 m. rugsėjo 30 d. sprendimas Nr. T2-

281 „Dėl Švietimo įstaigų, kurių direktoriams nustatomi tarnybinių atlyginimų priedai ir jų dydžiai, sąrašo patvirtinimo“, 2 lapai.

3. Klaipėdos miesto savivaldybės tarybos 2012 m. gegužės 24 d. sprendimas Nr. T2-140

„Dėl Klaipėdos miesto savivaldybės tarybos 2010 m. rugsėjo 30 d. sprendimo Nr. T2-281 „Dėl Švietimo įstaigų, kurių direktoriams nustatomi tarnybinių atlyginimų priedai ir jų dydžiai, sąrašo patvirtinimo“ pakeitimo, 2 lapai.

Planavimo ir analizės skyriaus vedėja Jolanta Ceplienė